અમારી ઓફિસમાં લંચ ટાઇમ દરમ્યાન ઘણી વખત સેમિનાર કે જ્ઞાનવર્ધક કાર્યક્રમો ગોઠવાતા રહેતા હોય છે. ગયા અઠવાડિયે આ અંતર્ગત એક સરસ સેમિનાર રાખવામાં આવ્યો હતો. કાર્યક્રમનું શીર્ષક હતુ “Resolving Conflicts – Working out Disagreements”. Conflicts જીવનમાં થતા જ રહેતા હોય છે પછી એ ઘર હોય કે ઓફિસ હોય. જો કે આ કાર્યક્રમમાં માત્ર ગૃહસ્થ જીવનમાં થતા વૈચારિક મતભેદ વિશે વાત કરવામાં આવી હતી (કારણ કે કંપની Work – Life balanceમાં માને છે :)) કાર્યક્રમ માટે વક્તા Touch Communit Services માંથી બોલાવવામાં આવ્યા હતા. વક્તા એકદમ શાંત ચિત્ત અને પીઢ લાગી રહ્યા હતા. (આમ પણ આવા વિષય માટે Cool speaker જ જોઇએ). વક્તાએ બહુ સરસ રીતે પોતાના અને બીજાના અનૂભવો સાથે આ વિષય પર રજૂઆત કરી અને એકંદરે મને કાર્યક્રમ રસપ્રદ લાગ્યો.